גאי סבסטיאן

גאי תאודור סבסטיאן (באנגלית: Guy Theodore Sebastian; נולד ב-26 באוקטובר 1981 בסלנגור שבמלזיה) הוא זמר ופזמונאי אוסטרלי. סבסטיאן הוא זוכה העונה הראשונה של תוכנית המציאות האוסטרלית אוסטרליין איידול, המקבילה לאמריקן איידול. כמו כן, היה שופט בין השנים 2010–2012 בתוכנית המציאות The X Factor בגרסתה האוסטרלית. סבסטיאן הוציא שמונה אלבומים שהגיעו לטופ 10, כאשר שניים מתוכם הגיעו למקום הראשון. כל אחד משבעת אלבומיו הראשונים הגיעו למעמד של אלבום פלטינה או אלבום יהלום. בנוסף, 12 סינגלים שהוציא סבסטיאן הגיעו לטופ 10, כששישה מתוכם הגיעו אל המקום הראשון. סבסטיאן הוא הזמר האוסטרלי היחיד ששישה מהסינגלים שלו הגיעו למקום הראשון באוסטרליה, והוא ממוקם במקום השלישי בצמרת הסינגלים האוסטרלית. שמונה מתוך הסינגלים שלו קיבלו מעמד פלטינה. סינגל הבכורה שלו, "Angels Brought Me Here" ("מלאכים הביאו אותי לכאן"), היה השיר שנמכר הכי הרבה באוסטרליה בעשור הראשון של המאה ה-21. עם 51 אלבומים וסינגלים במעמד פלטינה ושישה במעמד זהב, וכן עם 3.7 מיליון מכירות אלבומים וסינגלים באוסטרליה לבדה, סבסטיאן הוא הזמר שמכר הכי הרבה מבין כל משתתפי אוסטרליין איידול. סבסטיאן הגיע לטופ 10 בניו זילנד עם אלבום ושישה סינגלים, כששניים מתוכם מגיעים אל המקום הראשון, וכן הגיע למעמד פלטינה ושלושה זהב. הסינגל שלו, "Battle Scars" ("צלקות קרב"), אותו ביצע יחד עם הראפר האמריקאי לופה פיאסקו, הגיע למקום השני בנורווגיה, ואל המקום ה-71 בבילבורד הוט 100 שם שהה במשך 20 שבועות. סבסטיאן עבד עם זמרים אמריקאים נוספים, ביניהם רובין ת'יק, ג'ון מאייר, ג'ורדן ספארקס ואיב. ב-4 במרץ 2015 נבחר לייצג את אוסטרליה באירוויזיון 2015 עם השיר "Tonight Again". במהלך הקריירה שלו, סבסטיאן היה מועמד ל-24 פרסים מטעם איגוד תעשיית ההקלטות האוסטרלי, המקבילה לאיגוד תעשיית ההקלטות האמריקאי, מתוכם זכה ב-4 פרסים. סבסטיאן שר במספר אירועים מיוחדים, ביניהם הופיע מול בנדיקטוס השישה עשר, אופרה וינפרי ואליזבת השנייה, מלכת הממלכה המאוחדת. לסבסטיאן ישנה מחויבות חזקה לצדקה, והוא השגריר של ארגון הצדקה World Vision Australia באוסטרליה, וכן של הצלב האדום האוסטרלי. גיא סבסטיאן נולד בעיר קלאנג שבמדינה סלנגור, מלזיה. אביו איוון נולד גם הוא במלזיה והוא ממוצא סרי לנקי וטמילי ועם שורשים פורטוגלים. אימו היא ממוצא אנגלי ופורטוגלי והיא גדלה בהודו. הוריו נפגשו כאשר אביו למד גאולוגיה בהודו, והם נישאו שנה מאוחר יותר. סבסטיאן הוא השני מבין ארבעה אחים. אחיו הבכור אוֹלי נולד בהודו, בעוד שני אחיו הקטנים נולדו באוסטרליה לאחר שמשפחתו היגרה לשם בשנת 1988. הם גרו במלבורן, ויקטוריה במשך מספר שנים, עד שלבסוף השתקעו באדלייד, אוסטרליה הדרומית עקב עבודתו של אביו. כילד, סבסטיאן לקח שיעורי נגינה בכינור, ואף על פי שלא היה לו אימון מקצועי בכלי נגינה אחרים, הוא למד גם לנגן בגיטרה, תופים ופסנתר. הוא הצטרף לכנסייה שם שר באופן קבוע. לאחר שסיים את לימודיו בבית הספר, הוא החל ללמוד את לימודיו כטכנאי רנטגן, אולם פרש על-מנת להמשיך לנסות ולהשיג את חלומו בקריירת המוזיקה, והחל ללמוד שירה בקולג' נוצרי. בשנת 2007 לאחר 8 שנות חברות, התארס סבסטיאן עם חברתו ג'ולס איגן, לה נישא ב-17 במאי 2008 בסידני. יש להם שני בנים, האדסון ג'יימס שנולד ב-3 במרץ 2012 וארצ'ר ג'ונס שנולד ב-17 באפריל 2014. במאי 2003 נבחן סבסטיאן לאודישנים לתוכנית המציאות אוסטרליין איידול עם השיר "Ribbon in the Sky" של סטיבי וונדר. הוא התקדם בשלבי התוכנית עד שהוכרז כזוכה של התחרות ב-19 בנובמבר 2003, וזכה בחוזה עם חברת התקליטים BMG, שלימים התמזגה עם סוני מיוזיק אנטרטיינמנט האוסטרלית. לאחר זכייתו הוא נדרש להוציא את אלבום הבכורה שלו לאחר שישה ימים, אך למרות זאת היה שותף לכתיבת 3 שירים מתוך האלבום. לאחר כחודש, ב-25 בדצמבר, הוא טס להשתתף בתוכנית "World Idol", גרסה בה הזוכים מכל מיני מדינות מתחרים אחד בשני, שם הוא סיים במקום ה-7. בשנת 2019 הצטרף כמנטור לעונה השמינית של תוכנית המציאות האוסטרלית "The Voice". לאורך שנות הקריירה שלו, סבסטיאן הקדיש רבות לצדקה. הוא היה שגריר בארגון הצדקה של רונלד מקדונלד, וכן הוא שגריר של הצלב האדום באוסטרליה, וכן ב-Golden Steve שהוא ארגון שמגייס תרומות מטעם תעשיית הבידור והמוזיקה האוסטרלי. בשנת 2005 כחלק מעבודתו ההתנדבותית ב-World Vision Australia, טס סבסטיאן לאוגנדה, שם הצטלם לסרט תיעודי בשם "An Idol in Africa" ("איידול באפריקה"). Just as I Am יצא ב-8 בדצמבר 2003 (אורך: 48:12). הגיע למקום הראשון במצעד האוסטרלי, שם שהה במשך ארבעה שבועות והגיע למעמד פלטינה6X. Beautiful Life יצא ב-18 באוקטובר 2004 (אורך: 54:52). Closer to the Sun יצא ב-28 באוקטובר 2006 (אורך: 48:01). הגיע למקום הרביעי במצעד האוסטרלי והגיע למעמד פלטינה. Like It Like That יצא ב-23 באוקטובר 2009 באוסטרליה, וב-29 ביוני 2010 בארצות הברית (אורך: 54:07) הגיע למקום השישי במצעד האוסטרלי והגיע למעמד פלטינה. Armageddon יצא ב-12 באוקטובר 2012 (אורך: 47:56). הגיע למקום הראשון במצעד האוסטרלי והגיע למעמד פלטינה2X. Madness יצא ב-21 בנובמבר 2014 (אורך: 48:05) הגיע למקום השישי במצעד האוסטרלי והגיע למעמד זהב. The Memphis Album - יצא ב-10 בנובמבר 2007 Your Song (EP) - יצא ב-6 בדצמבר 2007 The Memphis Tour - יצא ב-3 במאי 2008 Guy Sebastian EP - יצא בשנת 2009 Twenty Ten - יצא ב-19 בנובמבר 2010 "Angels Brought Me Here" - הגיע למקום הראשון במצעד האוסטרלי ולמעמד פלטינה4X. "All I Need Is You" - הגיע למקום הראשון במצעד האוסטרלי ולמעמד פלטינה. "Out with My Baby" - הגיע למקום ראשון במצעד האוסטרלי ולמעמד פלטינה. "Kryptonite" - הגיע למקום ה-15 במצעד האוסטרלי. "Oh Oh" - הגיע למקום ה-11 במצעד האוסטרלי. "Taller, Stronger, Better" - הגיע למקום השלישי במצעד האוסטרלי ולמעמד זהב. "Elevator Love" - הגיע למקום ה-11 במצעד האוסטרלי ולמעמד זהב. "Cover on My Heart" - הגיע למקום ה-32 במצעד האוסטרלי. "Like It Like That" - הגיע למקום הראשון במצעד האוסטרלי ולמעמד פלטינה4X. "Art of Love" - הגיע למקום השמיני במצעד האוסטרלי ולמעמד פלטינה2X. "All to Myself" - הגיע למקום ה-51 במצעד האוסטרלי. "Never Hold You Down" "Who's That Girl" - הגיע למקום הראשון במצעד האוסטרלי ולמעמד פלטינה5X. "Don't Worry Be Happy" - הגיע למקום החמישי במצעד האוסטרלי ולמעמד פלטינה4X. "Gold" - הגיע למקום העשירי במצעד האוסטרלי ולמעמד פלטינה. "Battle Scars" הגיע למקום הראשון במצעד האוסטרלי ולמעמד פלטינה9X. "Get Along" - הגיע למקום החמישי במצעד האוסטרלי ולמעמד פלטינה2X. "Like a Drum" - הגיע למקום רביעי במצעד האוסטרלי ולמעמד פלטינה3X. "Come Home with Me" - הגיע למקום ה-13 במצעד האוסטרלי ולמעמד זהב. "Mama Ain't Proud" - הגיע למקום ה-17 במצעד האוסטרלי ולמעמד זהב. "Linger" - הגיע למקום ה-17 במצעד האוסטרלי ולמעמד פלטינה. "Tonight Again" מדיה וקבצים בנושא גאי סבסטיאן בוויקישיתוף אתר האינטרנט הרשמי של גאי סבסטיאן (באנגלית) גאי סבסטיאן, ברשת החברתית פייסבוק גאי סבסטיאן, ברשת החברתית אקס (טוויטר) גאי סבסטיאן, ברשת החברתית אינסטגרם גאי סבסטיאן, ברשת החברתית טיקטוק גאי סבסטיאן, סרטונים בערוץ היוטיוב גאי סבסטיאן, במסד הנתונים הקולנועיים IMDb (באנגלית) גאי סבסטיאן, באתר אפל מיוזיק (באנגלית) גאי סבסטיאן, באתר ספוטיפיי גאי סבסטיאן, באתר סאונדקלאוד (באנגלית) גאי סבסטיאן, באתר Last.fm (באנגלית) גאי סבסטיאן, באתר AllMusic (באנגלית) גאי סבסטיאן, באתר MusicBrainz (באנגלית) גאי סבסטיאן, באתר דיזר גאי סבסטיאן, באתר Yandex.Music (ברוסית) גאי סבסטיאן, באתר Discogs (באנגלית) גאי סבסטיאן, באתר Songkick (באנגלית) גאי סבסטיאן, באתר Genius גאי סבסטיאן, באתר SecondHandSongs גאי סבסטיאן, באתר בילבורד (באנגלית) The X Factor Judges,‏ Yahoo! Album and Single Accreditations 1997–2012, איגוד תעשיית ההקלטות האוסטרלי australian-charts.com גאווין ראיין, Guy Sebastian Equals Abba For Number 1 Hits In Australia,‏ noise11.com,‏ 19 באוגוסט 2012 ARIA Charts - Accreditations - 2010 Singles, איגוד תעשיית ההקלטות האוסטרלי ARIA Charts - Accreditations - 2011 Singles, איגוד תעשיית ההקלטות האוסטרלי ARIA Charts - Accreditations - 2012 Singles, איגוד תעשיית ההקלטות האוסטרלי ARIA Charts - Accreditations - 2013 Singles, איגוד תעשיית ההקלטות האוסטרלי ARIA's End Of Decade Charts, איגוד תעשיית המוזיקה האוסטרלי, 7 בינואר 2010 DISCOGRAPHY GUY SEBASTIAN,‏ charts.org.nz RIANZ Archived Charts,‏ nztop40.co.nz,‏ 18 בינואר 2004 Latest Gold / Platinum Singles,‏ RadioScope New Zealand,‏ 17 ביולי 2011 GUY SEBASTIAN FEAT. LUPE FIASCO - BATTLE SCARS (SONG),‏ norwegiancharts.com Guy Sebastian and Lupe Fiasco - Battle Scars,‏ acharts.us Guy Sebastian to represent Australia at Eurovision 2015,‏ SBS,‏ 5 במרץ 2015 ARIA Awards History by Artist,‏ ariaawards.com.au 2010 ARIA AWARDS NOMINATIONS & ARTISAN AWARD WINNERS ANNOUNCE,‏ webcitation.org Pope personally thanks WYD08 Volunteers,‏ webcitation.org Get to Know Guy Sebastian, באתר של אופרה וינפרי טום איגולדן, Queen welcomes 54 countries to CHOGM,‏ abc.net.au,‏ 28 באוקטובר 2011 Guy idolises his new wife,‏ heraldsun.com,‏ 18 במאי 2008 אדם בוב, Guy Sebastian and wife Jules expecting second child,‏ thefix.ninemsn.com,‏ 4 בנובמבר 2013 כריסטינה הול, Guy Sebastian Welcomes a Baby Boy!,‏ hit107.com,‏ 19 באפריל 2014 Guy Sebastian: “I believe everything has a season.”,‏ cqbiblestudy.org Guy wows World Idol judges,‏ webcitation.org,‏ 27 בדצמבר 2003 כריסטין סאמס, The 'fro's African education,‏ webcitation.org,‏, 19 בספטמבר 2005 Guy Sebastian WORLD VISION DOCUMENTARY,‏ ב-YouTube,‏ 27 במאי 2012 GUY SEBASTIAN - JUST AS I AM (ALBUM),‏ australian-charts.com ARIA Charts - Accreditations - 2003 Albums,‏ איגוד תעשיית ההקלטות האוסטרלי Guy Sebastian - Closer To The Sun,‏ hitparade.ch,‏ (בגרמנית) GUY SEBASTIAN - LIKE IT LIKE THAT (ALBUM),‏ איגוד תעשיית ההקלטות האוסטרלי ARIA Charts - Accreditations - 2010 Albums, webcitation.org GUY SEBASTIAN - ARMAGEDDON (ALBUM),‏ australian-charts.com ARIA Charts - Accreditations - 2012 Albums,‏ איגוד תעשיית ההקלטות האוסטרלי GUY SEBASTIAN - MADNESS (ALBUM),‏ australian-charts.com ARIA Charts - Accreditations - 2014 Albums, איגוד תעשיית ההקלטות האוסטרלי ARIA Charts - Accreditations - 2003 Singles, איגוד תעשיית הקלטות האוסטרלי ARIA Charts - Accreditations - 2004 Singles, איגוד תעשיית ההקלטות האוסטרלי ARIA Charts - Accreditations - 2007 Singles, איגוד תעשיית ההקלטות האוסטרלי ARIA Charts - Accreditations - 2014 Singles, איגוד תעשיית ההקלטות האוסטרלי ARIA Charts - Accreditations - 2012 Singles,‏ איגוד תעשיית ההקלטות האוסטרלי ARIA Charts - Accreditations - 2013 Singles,‏ איגוד תעשיית ההקלטות האוסטרלי